open-index/open-wikipedia-markdown huggingface dataset:
קן גרימווד

**קנת מילטון גרימווד** (באנגלית: **Kenneth Milton Grimwood**; 27 בפברואר 1944 – 6 ביוני 2003) היה שדרן רדיו וסופר אמריקאי.

## ביוגרפיה
גרימווד ידוע גם בשם העט **אלן קוקרן** (Alan Cochran).

בספרי הפנטזיה שלו, גרימווד נהג לחבר בין מוטיבים של גלגולי נשמות ותקווה, עם קונספט מטאפיזי. מוטיבים הקיימים בספרו המוכר ביותר "בהילוך חוזר".

גרימווד התעניין במיוחד בקומיקס מסוג EC (קומיקס לשם בידור - Entertaining Comics)** **וכן בשדרנות רדיו, כשגדל בפנסקולה שבחוף האיזמרגד, פלורידה. הוא סיים את התיכון בשנת 1961 ואז שהה במהלך הקיץ שלאחר מכן בפריז ולמד בסורבון. הוא למד בקולג' בין השנים 1961 עד 1963. באמצע שנות השישים, עבד בתחנת הרדיו WLAK בלייקלנד, פלורידה. למד פסיכולוגיה במכללת בארד בניו יורק שם גם תרם סיפורים קצרים לעיתון המכללה, אותה סיים בשנת 1970.

מקצת מספריו המוקדמים נכתבו כאשר כיהן כעורך החדשות בתחנת הרדיו המקומית KFWB בלוס אנג'לס. ההצלחה של ספרו "*בהילוך חוזר*" אילצה אותו לעזוב את תחנת הרדיו KFWB לצורך כתיבה במשרה מלאה. גרימווד היה נשוי פעם אחת ללא ילדים.

בגיל 59, גרימווד מת מהתקף לב בביתו אשר בסנטה ברברה, קליפורניה. בתקופה שקדמה למותו, כתב תסריט עבור ספרו "*בהילוך חוזר*". שמו נמנה בין הסופרים והמוציאים לאור, במדריך האוניברסיטה של סנטה ברברה, קליפורניה. ישנו לפחות ספר אחד שלא התפרסם מכתב ידו של גרימווד, בשיתוף פעולה עם הסופר טום אטוויל (*Tom Atwill*).

## ספריו באנגלית
* Breakthrough - 1976 - (פריצת דרך) סיפור על אליזבת בת ה-26. במוחה של אליזבת מושתלות אלקטרודות זעירות. היא יכולה לשלוט בהתקפי האפילפסיה שלה באמצעות לחיצות על שלט רחוק חיצוני תוך הפעלת האלקטרודות שבמוחה. תוך כדי התרגלות לחיים נורמליים, היא מוכנה לתקן את נישואיה הבעייתיים ולהתחיל מחדש את הקריירה הנטושה שלה.
* Elise - 1979 - (אליז) מותחן אימה על חיי נצח.
* Two Plus Two - 1980 - (שניים ועוד שניים) תחת שם העט "*אלן קוקרן*" - ספר נוסף על חיי נצח.
* Voice Outside - 1982 - (הקול בחוץ) סיפור מתח על אלמנטים של שליטה על מחשבות (טלקינזיס).
* **Replay** - 1986 (תורגם לעברית בשנת 1989 - "בהילוך חוזר") - הספר זיכה את גרימווד בפרס הפנטזיה העולמי של שנת 1988.
* Into the Deep - 1995 - (במעמקים) מותחן מדע בדיוני, מטפיזי.

## בהילוך חוזר

ממוזער|"בהילוך חוזר"
הספר משתייך לסוגת ההיסטוריה חלופית ומסע בזמן במדע בדיוני - בשנת 1987 קיבל גיבור הספר, ג'ף וינסטון, התקף לב, והוא התעורר ממנו בשנת 1963 כסטודנט בן 18. ג'ף ניצל את הידע שלו באשר ל-25 השנים הבאות למסחר והפך לאחד מעשירי העולם. בגיל 43 מת פעם נוספת וחזר שוב לאותה שנה. הפעם התלבט האם לבחור בחיי תענוגות או לחפש את ההסבר לתופעה. כמו כן הכיר אישה שהייתה במצב דומה לשלו.

הספר תורגם מאנגלית על ידי אופירה רפן ויצא בהוצאת כנרת בתל אביב, בשנת 1989.

## קישורים חיצוניים
* קן גרימווד, אתר אנציקלופדיית מדע בדיוני
* [סיפור קצר מאת גרימווד, בשם "Static" בשבועון [האובזרבר] משנת 1969]
* סיפור קצר נוסף מאת גרימווד, בשם "Feedback" בשבועון האובזרבר משנת 1969

קטגוריה:סופרים אמריקאים
קטגוריה:שדרני רדיו וטלוויזיה אמריקאים
קטגוריה:בוגרי בארד קולג'
קטגוריה:אמריקאים שנולדו ב-1944
קטגוריה:אמריקאים שנפטרו ב-2003
טריביטש

**טריביטש** הוא שם פרטי ושם משפחה הנגזרים משמה הגרמני והיידי של העיר טשביץ'.

קטגוריה:שמות משפחה
הצילו! אני דג

**הצילו! אני דג** (בדנית: **Hjælp, jeg er en fisk**, באנגלית: **Help! I'm a Fish** או **A Fish Tale**) הוא סרט קולנוע מצויר דני שיצא במקור לאקרנים בשנת 2000. הסרט בוים על ידי סטפן פג'למארק ומיכאל הגנר.

## תקציר העלילה
פליי (דניאל מגון) וסטלה הם זוג אחים שהוריהם יצאו לבלות, ודודתם אנה (דבי בסרגליק) באה לעשות עליהם בייביסיטר עם בנה צ'רלי (צ'אק). הדודה נרדמת ופליי גורר את השניים לחוף הים. הם נתקעים בגאות ומגיעים למעבדה שחלקה בתוך האוקיינוס, של **פרופסור מק'ריל** (אוהד שחר), ביולוג ימי. הוא מספר להם שעבד על שיקוי שינוי בני אדם לדגים ושיקוי נגד. בזמן שהפרופסור והבנים הולכים להביא את שיקוי הנגד סטלה הייתה צמאה ושתתה את שיקוי השינוי צורה בטעות בחושבה כי מדובר במשקה לימונדה והופכת לכוכב ים (Stella- כוכב, באיטלקית). פליי זורק את כוכב הים לאוקיינוס, וצ'אק מגלה מאוחר מידי שזו הייתה סטלה. אם לא שותים את שיקוי הנגד תוך יומיים השינוי הופך לנצחי.

הפרופסור והבנים שטים ללב האוקיינוס בסערה ופליי שותה את שיקוי שינוי הצורה והופך לדג מעופף קליפורני (fly- לעוף, באנגלית). הסירה מתהפכת וצ'אק, שלא יודע לשחות, נאלץ לשתות גם והופך למדוזה. שיקוי הנגד נופל לקרקעית האוקיינוס ודג פיילוט בשם ג'ו (אלן ריקמן באנגלית, אלי גורנשטיין בעברית) לוגם ממנו ונותן גם לכריש ששוחה איתו.

כשפליי, צ'אק וסטלה שוחים בעקבות השיקוי-נגד ומגלים מושבה של דגים שיודעים לדבר, עליהם שולט ג'ו כדיקטטור מרושע עם הכריש כשומר ראש. כשג'ו מבין שהם קשורים לשיקוי הוא אוסר אותם ומנסה לסחוט את נוסחת השיקוי, אבל סוסונת ים בשם סשה שהתיידדה עם סטלה משחררת אותם. הארבעה מצליחים להרכיב מחדש את השיקוי אבל סרטן שעובד בשביל ג'ו גונב אותו ופוצע את פליי. צ'אק גורר אותו לעבר צינור הכניסה למשאבת המעבדה והם מנסים להגיע לשיקוי הנגד הנוסף, אבל ג'ו מגיע ומקדים אותם: פליי פצוע וצ'אק וסטלה איטיים מידי. סטלה קוראת לג'ו "דג טיפש" ופליי מקבל רעיון: הוא מדדה אחרי ג'ו במורד הצינור וזורק לעברו עלבונות וחידות קשות. ג'ו לוגם משיקוי הנגד כדי להיות חכם יותר, שוב ושוב, עד שגדל, צומחות לו רגליים והזימים שלו נעלמים. בסוף פליי שואל: "מה קורה לדג ששותה יותר מידי שיקוי נגד?" ג'ו עונה: "הופך לאדם" ונחנק למוות.

השלושה שותים ברגע האחרון את שיקוי הנגד וחוזרים להיות ילדים. בסצנת הסיום על חוף הים הפרופסור הופך את סשה לסוסת פוני אמיתית וסטלה רוכבת עליה.

## מדבבים

## קישורים חיצוניים

*

קטגוריה:סרטי 2000
קטגוריה:סרטים מצוירים
קטגוריה:סרטי פנטזיה
קטגוריה:סרטים דניים
קטגוריה:סרטי דרמה קומית
קטגוריה:סרטים על דגים
קטגוריה:סרטי ילדים
קטגוריה:סרטי הנפשה מוזיקליים
קטגוריה:סרטי הנפשה דניים
טשביץ'

**טשביץ**' (בצ'כית: **Třebíč** , ; בגרמנית: **Trebitsch**; ביידיש: **טרייביטש**), עיר במוראביה, הנמצאת כיום בשטחו של אזור ויסוצ'ינה () בצ'כיה. העיר ממוקמת 35 קילומטר מדרום-מזרח לייהלבה, ו־65 קילומטרים מערבית לברנו, בירת מוראביה. 

אוכלוסיית טשביץ' (כפי שהעיר נקראת כיום) מנתה בשנת 2009 קרוב ל-40,000 תושבים, והעיר נחשבת לשלישית בחשיבותה באזור מוראביה. גובהה 392–503 מטר מעל פני הים.

## היסטוריה
ב-1101 הוקם מנזר בנדיקטיני בסמוך לאחת מנקודות החצייה של נהר ה"ייהלבה", בעקבותיו הוקם שוק מסחרי שמשך אליו סוחרים רבים ובהם יהודים. בתקופה זו החלו להתפתח המנזר והעיירה טשביץ', ומאוחר יותר היישוב היהודי בה.

## הקהילה היהודית
בטשביץ' התקיימה קהילה יהודית ממוסדת כבר ממחציתה השנייה של המאה ה-15, וידוע על יהודים שהתגוררו בה כבר בשנת 1338.

במהלך המאה ה-16 ניתנה הוראה לגרש את היהודים מטשביץ', אך לבסוף היא לא בוצעה, והשלטון המקומי היה סובלני כלפי היהודים. בעבר היהודים היו מעורבים במגוון פעילויות כלכליות כגון הלוואות ואומנויות שונות, אך החל מהמאה ה-17 היהודים חדלו מהעיסוק בהלוואות.

באמצע המאה ה-19 מנתה האוכלוסייה היהודית בטשביץ' כ-1,700 נפשות, כרבע מכלל תושבי העיר. בשנות ה-30 התדלדלה הקהילה היהודית ואוכלוסייתה מנתה רק כ-300 תושבים. הקהילה התקיימה עד מלחמת העולם השנייה, וכל התושבים היהודים גורשו מביתם במהלך השואה. לאחר המלחמה נעשה ניסיון לחדשה, הניסיון כשל והתושבים נקלטו בקהילת העיר ברנו. כיום אין תושבים יהודים בטשביץ'.

בטשביץ' התקיימה ישיבתו של רבי חיים יוסף פולק, מתלמידי החתם סופר. בישיבה זו למד בין השאר ההיסטוריון וחוקר התלמוד אייזיק הירש וייס.

### הרובע היהודי

הרובע היהודי של טשביץ' שכן במרכז ההתיישבות, ששגשגה מבחינה מסחרית, בקרבת המנזר והמבצר שמעבר לנהר. הרובע והעיירה לא היו מבוצרים, וכתוצאה מכך הם נפגעו מספר פעמים. בשנות הרווחה נבנו הבניינים הנחוצים לקיומה של הקהילה. לרובע היה ממשל עצמי מאז הקמתו, בראשו עמד מנהיג אחד עם שני יועצים. ב-1849 זכה הרובע למעמד של יחידה מנהלית נפרדת שבראשה עומד ראש עיר. הרובע מוזג לתוך טשביץ' בשנות ה-20 של המאה ה-20. הרובע הוכרז כאתר מורשת עולמית יחד עם בזיליקת פרוקופיוס הקדוש.
ממוזער|מנעול הכניסה למבנה בית הכנסת בעיירה טרביץ', צכיה 2016

### רבני הקהילה
חלק מרבני קהילת טשביץ' במשך הדורות התפרסמו, ושמותיהם השתמרו, בהם:
* רבי יוסף לבוב - נבחר כרבה של הקהילה בשנת ה'ת"צ (1630)
* רבי מנחם מנדל, מחבר "צמח צדקה" שלא נדפס, חי בין השנים תכ"ז-תק"ז, היה נינו של רבי מנחם מנדל קרוכמל, וכיהן בטשביץ' עד מינויו לרבנות ניקלשבורג. 
* רבי יוסף ב"ר אהרן מווסטפליה (היה רבה של טשביץ' בשנת תע"ב, 1712).
* רבי יהושע הלוי הורביץ, חמיו בזיווג שלישי של רבי ברוך תאומים-פרנקל.

## קישורים חיצוניים

* 

* 
* '''טשביץ'''', באתר הקהילה היהודית של ברנו
* פנקס הקהילה היהודית בטרביטש באתר הספרייה הלאומית
* 

קטגוריה:צ'כיה: ערים
קטגוריה:יישובים שהוקמו במאה ה-12
מסאפיה

**מסאפיה** (ביוונית **Μεσσάπια**) היא עירייה לשעבר באובואה, יוון. מקור השם בנהר העתיק מספיוס, העובר במרכז האי. מאז רפורמת השלטון המקומי בשנת 2011 היא חלק מהעירייה דירפיס-מסאפיה, שהיא יחידה עירונית.

שטחה של היחידה העירונית: 433.26 קמ"ר

אוכלוסייה: 13,327 (2011).

מקום מושבה של העירייה היה בפסחנה.

## הערות שוליים

קטגוריה:יוון: יישובים
חוף העבדים

ממוזער|350px|שמאל|מפה משנת 1729 המציגה את חוף העבדים בחלקה התחתון של המפה.
[ממוזער|350px|שמאל|מפה משנת [1914 המציגה את חוף העבדים.]]
**חוף העבדים** הוא שמו ההיסטורי של אזור במערב אפריקה, לחופי מפרץ בנין. האזור נקרא על שם מוצר הייצוא העיקרי שלו - עבדים שחורים שנשלחו לאיים הקריביים ולארצות הברית במהלך המאה ה-16 ועד שלהי המאה ה-19. אזורים סמוכים נקראו אף הם על שם מוצרי הייצוא העיקריים שלהם - חוף הזהב, חוף השנהב וחוף הפלפל (אשר ייצאו זהב, שנהב ופלפל בהתאמה).

## היסטוריה
סחר העבדים באפריקה החל בעת העתיקה. עבדים אפריקאים נלקחו למצרים העתיקה ולאימפריה הרומית. ניתן לתארך את ראשית סחר העבדים הטרנס אטלנטי לשנת 1670 (התקופה ממנה קיימים מסמכים אירופאים המתעדים סחר זה).

הסחר הגיע לשיאו במהלך המאה ה-18 והמאה ה-19 כאשר נעשה שימוש בעבדים אלה ברחבי האימפריה הבריטית והאימפריה הפורטוגזית וכן עבדים רבים נלקחו לברזיל ולארצות הברית. בתקופה זו כשלושה מיליון עבדים שחורים הוצאו מאפריקה, כשהם מובלים באוניות מאזור חוף העבדים (וחופים אחרים במערב אפריקה) לשוקי העבדים באמריקה. העבדים הוסעו בתנאים קשים, ורבים מהם לא שרדו את המסע. לבד מאלו שמתו בספינה מתו רבים אחרים במהלך המסע הכפוי בתוך אפריקה.

## ראו גם
*חוף הזהב
*חוף השנהב
*סחר העבדים האטלנטי

## קישורים חיצוניים

* 

## הערות שוליים

קטגוריה:מערב אפריקה
קטגוריה:בנין
קטגוריה:עבדות
קטגוריה:סחר העבדים האטלנטי
קולאשין

**קולאשין** (בסרבית: **Колашин**) היא עיירה בת 3,000 תושבים במונטנגרו, כ-70 ק"מ צפונית מזרחית לפודגוריצה, מרכז מנהלי של מחוז קולאשין המונה 10,000 תושבים.

## היסטוריה
קולאשין נוסדה באמצע המאה ה-17 על ידי העות'מאנים ששלטו אז באזור. לפי החלטת קונגרס ברלין ב-1888 עברו קולאשין וסביבתה להיות חלק ממונטנגרו. לאחר מלחמת העולם הראשונה נכללה בממלכת יוגוסלביה. במלחמת העולם השנייה נכבשה קולאשין על ידי הצבא הגרמני והאיטלקי. קרבות רבים ניהלו הפרטיזנים נגד הכובשים. בסתיו 1943 פרטינזנים בפיקוד ליובו ווצ'קוביץ' כבשו את היישוב לתקופה מסוימת. העיירה נכבשה לבסוף על ידי הבריגדה הפרולטארית המונטנגרית ב-29 בדצמבר 1944. במרכז העיירה יש אנדרטה לנופלים בקרבות אלה.

## תיירות
קולאשין מוקפת בהרים שהופכים בחורף לאתרי סקי. הגישה הנוחה אליה הופכת אותה לעיירת סקי מבוקשת. במקום נבנה מלון סקי בשם ביאנקה בצורת משולש. קולאשין נמצאת בגובה 954 מטר ובעלת אקלים נוח. מוקפת ביערות ולידה הפארק הלאומי ביוגרדסקה גורה, דבר ההופך אותה לאטרקטיבית בחורף ובקיץ.

## אתרים בסביבה
### קניון נהר מוראצ'ה
נהר מוראצ'ה (בסרבית: Морача) מתחיל לרגלי ההרים בצפון מונטנגרו. אורכו 113 ק"מ והוא זורם דרומה. צפונית מפודגוריצה מתחבר אליו נהר זטה. הנהר חוצה את פודגוריצה ונשפך לאגם שקודרה.

בחלקו הצפוני הוא נהר הררי והזרם בו חזק. ליד קולאשין הוא מתחתר בקניון עמוק. רוחבו עד 100 מטר והוא אינו מתאים לשיט. כביש צר ולא בטוח עובר לאורך גדתו, חצוב בסלע ועובר במנהרות. יש תוכניות להרחיבו ולהפכו לבטוח יותר.

### מנזר מוראצ'ה
מנזר מוראצ'ה (בסרבית: Манастир Морача), נמצא על גדתו הימנית של נהר מוראצ'ה, כ-25 ק"מ דרומית לקולאשין. הוא הוקם ב-1252 על ידי הנסיך הסרבי Stefan Vukanović הקבור במקום. במקום קומפלקס של מגורי נזירים וכנסייה אורתודוקסית עם תמשיחים לכבוד עליית מרים וכנסייה קטנה יותר עם תמשיחים לכבוד ניקולא הקדוש. המקום הוא אחד מהמונומנטים החשובים ביותר של ימי הביניים במונטנגרו.

## קישורים חיצוניים

* 
* נהר ומנזר מוראצ'ה, באתר panacomp

File:Kolašin (2).JPG|הכיכר המרכזית בקולאשין
File:Hotel Bianca in Kolašin.JPG|מלון הסקי ביאנקה בקולאשין
File:Morača River (1).JPG|קניון נהר מוראצ'ה והכביש הצר העובר לאורכו
File:Morača monastery (1).JPG| כנסיית עליית מרים במנזר מוראצ'ה
File:Morača monastery.JPG|הכניסה למנזר מוראצ'ה
File:Morača monastery (4).JPG|כנסיית ניקולא הקדוש ושורת פעמונים במנזר מוראצ'ה
File:Morača monastery (3).JPG|תמשיחים עתיקים בכניסה לכנסיית עליית מרים במנזר מוראצ'ה


קטגוריה:מונטנגרו: ערים
קרושצ'יצה

**מחנה הריכוז קְרוּשְצִ'יצָה** (בסרבו-קרואטית: **Logor Kruščica**, בסרבית קירילית: **Логор Крушчица**), היה מחנה ריכוז אשר הוקם על ידי שלטון האוסטאשה באזור בוסניה שתחת שלטון מדינת קרואטיה העצמאית, בסמוך לכפר קרושצ'יצה, ופעל מיוני ועד שלהי ספטמבר 1941.
הוא נועד לשמש כמחנה מעבר בעיקר לנשים בנות יהדות יוגוסלביה מאזורי בוסניה והרצגובינה בדרכן למחנות ההשמדה וכן לתושבים ממוצא סרבי.

## היסטוריה
לאחר כיבוש ממלכת יוגוסלביה על ידי גרמניה הנאצית הוקמה מדינת קרואטיה החופשית בשלטון האוסטאשה שהייתה למעשה מדינת בובות של הגרמנים. עם הקמתה הוחל במבצע ל"טיהור קרואטיה מיסודות זרים", בתחילה הסרבים ובהמשך יהודי המדינה. ביוני 1941 הוקם מחנה קרושצ'יצה בהוראתו של וייקוסלאב לובוריץ'. בראשית אוגוסט הגיעו מזניצה העצירים הסרבים הראשונים. בהמשך, הוחל באקציות למעצר יהודים בכל רחבי בוסניה ובראשית ספטמבר בסרייבו עצמה.

ב-4 בספטמבר 1941 לפנות בוקר נעצרו 500 מיהודי סרייבו וגורשו למחנה הריכוז קרושצ'יצה. במחנה כבר שהו עצירים יהודים אשר גורשו מרחבי בוסניה והרצגובינה ומספרם הכולל עמד על כ-3,000 עצירים.
מקצת מהגברים נורו למוות בקרושצ'יצה ורובם הועברו ב-19 בספטמבר ליאסנובאץ. הנשים והילדים הועברו למחנה לובורגראד. יורה פראנצטיץ' פיקד על האקציה אשר בוצעה על ידי מיליציית "הלגיון השחור". במהלך מעצרם ביצעו העצירים עבודות כפייה.

בשלהי ספטמבר 1941 נסגר המחנה בהוראת האוסטאשה. לאחר המלחמה נהרס המחנה בהוראת שלטונות יוגוסלביה.

## קישורים חיצוניים

## הערות שוליים

קטגוריה:שואת יהודי קרואטיה
קטגוריה:קרואטיה: היסטוריה
קטגוריה:יהדות בוסניה והרצגובינה
קטגוריה:מחנות ריכוז של האוסטאשה
קטגוריה:בוסניה והרצגובינה: היסטוריה
קרויזר

**קרויזר** הוא שם משפחה יהודי. מוצא משפחת קרויזר מליטא. 

קטגוריה:שמות משפחה אשכנזיים
קרויצר

**קרויצר** (בגרמנית: **Kreutzer**) הוא שם משפחה.

קטגוריה:שמות משפחה גרמניים
ראשטריה סוויאמסווק סאנג

**ראשטריה סוויאמסווק סאנג** (תרגום: "ארגון פטריוטי לאומי", באנגלית: **R**ashtriya **S**wayamsevak **S**angh או **RSS**)
הוא ארגון פוליטי ימני, הינדי לאומני, התנדבותי, המפעיל כוח צבאי למחצה. ה-RSS הוא רשת ארגונים, סנג פריוואר, שרבים שיקבלו בולטות והשפעה רבה בהודו והחשוב מביניהם הוא מפלגת העם ההודית שבראשה עומד היום נרנדרה מודי, ראש ממשלת הודו.

הראשטריה הוקמה ב-1925 כקבוצה חינוכית לאימון גברים הינדים לבניית "משמעת הינדית" על מנת לאחד את הקהילה ההינדית ולהקים מדינה לאומית הינדית המבוססת על רעיון ההינדוטבה. התנועה שאבה השראה מתנועות פשיסטיות אירופאיות. מתנדבי RSS הגבירו את מעורבותם בפוליטיקה בהדרגה והיו לכח לאומי משמעותי בפוליטיקה ההודית.

עד 1990 הקימה הקבוצה רשת בתי ספר, מוסדות צדקה ומועדונים אשר פועלים גם להפצת האידאולוגיה של התנועה. נכון לשנת 2020, חברים בראשטריה סוויאמסווק סאנג, כ-585,000 חברים הפעילים ב-57,000 סניפים. הוא מפעילי איגוד מקצועי, ארגוני נשים, נוער וסטודנטים.

## הקמה
ראשטריה סוויאמסווק סאנג נוסדה ב-1925 על ידי קשב בלירם הדג'וואר , רופא, מאזור מהראראשטרה, כחלק מהתנועה נגד השלטון הבריטי וכתגובה למתחים בין הינדים למוסלמים. הוא הושפע מהוגה הדעות ההינדי Vinayak Damodar Savarkar  שקרא להקים אומה הינדית. בשנות הארבעים של המאה הקודמת, נאסר על חברי RSS, לקחת חלק בתנועת צאו מהודו שהנהיג גנדי.

## גופים קשורים
הראשטריה הייתה קשורה למספר מפלגות פוליטיות. הראשונה שבהם, הינדו מהסבהה, הוקם ב-1907, והתפצל ב-1950, כאשר סגן נשיא המפלגה סיאמה פרסד מוקהרג'י פרש ממנו והקים את בהרטיה ג'אנה סנג, שהפכה למזוהה עם הארגון. לאחר מצב החירום בהודו התאחדה בהברטיה ג'אנה סנג עם מפלגת ג'נטה וב-1980 התפצלה ממנה והקימה את בהרטיה ג'נטה סנג, שהפכה למפלגה המזוהה עם הארגון.

## ביקורת
הקבוצה גונתה והייתה נתונה לביקורת עזה הן מהראג' הבריטי בתקופת שלטונו והן מארגוני שמאל בהודו ואף 3 פעמים על ידי ממשלות שהטילו עליה סנקציות. בפעם הראשונה, ב-1948 כאשר נאטורם גודסה, חבר לשעבר בקבוצה, רצח את מהטמה גנדי, לאחר מכן בתקופת החירום בהודו בפעם השלישית לאחר הריסת מסגד באברי ב-1992. כן הסנקציות הוסרו לבסוף והתנועה המשיכה לצבור פופולריות בקרב האוכלוסייה ההינדית.

קובץ:राष्ट्रीय स्वयंसेवक संघ building Nagpur Maharashtra main entrance.JPG
קובץ:Dr. Keshav Baliram Hedgewar राष्ट्रीय स्वयंसेवक संघ sangraha.JPG
קובץ:Welcome from City of Milpitas California, USA to K Sudarshan राष्ट्रीय स्वयंसेवक संघ.JPG
קובץ:राष्ट्रीय स्वयंसेवक संघ main office.JPG
קובץ:Ab vajpayee.jpg


## ראו גם
* הינדוטבה

## קישורים חיצוניים

* 

* 
* 
* 

## הערות שוליים

קטגוריה:הודו: פוליטיקה
קטגוריה:הינדוטבה
תחנת הרכבת בית שאן

**תחנת הרכבת בית שאן – דוד לוי** היא תחנת נוסעים של רכבת ישראל הממוקמת ממערב לעיר בית שאן. התחנה היא חלק ממסילת העמק ונבנתה בסמוך לתחנת בית שאן ההיסטורית, שהייתה חלק מהקו ההיסטורי של רכבת העמק. בגובה 120 מטר מתחת לפני הים, תחנה זו היא תחנת הרכבת הנמוכה בעולם.

## תחנת בית שאן ההיסטורית

תחנת בית שאן ההיסטורית הוקמה בשנת 1904 כחלק מרכבת העמק שחיברה את חיפה למסילת הברזל החיג'אזית, על ידי העות'מאנים, בסיוע גרמניה. התחנה פעלה עד פיצוץ גשרי הירדן ב-14 במאי 1948, פעולה שהפסיקה את פעילותה של רכבת העמק. מאז נותרו מבני התחנה מוזנחים ונטושים. בשנת 2014 הוחל בשחזור ושימור המבנים באתר.

## התחנה החדשה
התחנה תוכננה על ידי משרד האדריכלים לויטון-שומני והקמתה בוצעה על ידי חברת נתיבי ישראל. עלות ההקמה כ-93 מיליון ש"ח. התוכנית להקמתה אושרה בתחילת שנות ה-2000, במסגרת תוכנית החומש של רכבת ישראל, שהוכנה ביוזמה של שר התחבורה אפרים סנה. הקמתה בפועל החלה בשנת 2011. שירות הרכבת בה החל ב-16 באוקטובר 2016. לאחר חנוכת הקו תושבי עמק יזרעאל ובית שאן זכו לנסוע בחינם למשך חצי שנה ולסבסוד הכרטיסים ב-50% למשך שנתיים נוספות.

מדוח נוסעים לשנת 2017 שפרסמה חברת רכבת ישראל עולה כי תחנת בית שאן היא השנייה במספר הנוסעים מבין ארבע תחנות העמק (563,418 נוסעים לעומת 850,517 בתחנת עפולה)

ב-4 ביולי 2024, חודש לאחר מותו של דוד לוי, בטקס במעמד שרת התחבורה מירי רגב ובכירי ממשלת ישראל, וכן משפחתו של לוי, שונה שמה של התחנה באופן פורמלי ל"תחנת הרכבת בית שאן - דוד לוי". לוי עלה ממרוקו וגר כל חייו בבית שאן, גם בהיותו שר בממשלות ישראל.

## מבנה התחנה
התחנה החדשה ממוקמת כ-300 מטר ממערב לתחנה ההיסטורית. בתחנה יש שני רציפי צד באורך 300 מטר בכל אחד. מעבר תת-קרקעי מאפשר להולכי רגל ורוכבי אופניים לעבור בין הרציפים ומחבר בין התחנה ההיסטורית לתחנה החדשה.

בקרבת התחנה הוקם חניון לכ-350 כלי רכב ונעשה פיתוח סביבתי הכולל מסלול אופניים בין התחנה ההיסטורית לתחנה החדשה וסלילת מעגל תנועה חדש על כביש 71.

מרכז|500px|תרשים התחנה

## שירות רכבות בתחנה
מהתחנה יוצאות רכבות פעם בשעה לעתלית דרך תחנות חיפה, ובשעות הבוקר שתי רכבות בשעה.

## קווי אוטובוס לתחנה
בצמוד לכניסה לתחנה ישנו מסוף אוטובוסים ממנו יש שני קווים פנימיים בתדירות גבוהה לכל השכונות בבית שאן ומספר קווי אוטובוס לישובי האזור. שני קווי האוטובוס הפנימיים החליפו את קו 12 הפנימי אשר בוטל עם פתיחת תחנת הרכבת. 

כל הקווים במסוף מופעלים על ידי חברת סופרבוס למעט קו 151 המופעל על ידי מועצה אזורית גולן.

**מקרא סימנים:**
* ♿️ - אוטובוס עירוני נגיש
* 🚆 - קו הזנה המותאם לזמני הרכבת

## גלריה

תחנת בית שאן.JPG|מבני השו"ב ואולם הנוסעים ומעליהם הרציפים, אוגוסט 2014
תחנת בית שאן תחנה ורציפים.JPG|מבט מהרציף הצפוני מערבה, אוגוסט 2014
רציף ואגם בתחנת בית שאן.JPG|הרציף הדרומי ומאחוריו בריכת הדגים. אוגוסט 2014
מבנה שוב.JPG|מבנה השליטה ובקרה שצמוד לתחנה
מעבר תתק בתחנת בית שאן.JPG|המעבר התת-קרקעי שמקשר בין התחנה ההיסטורית לכניסה לתחנה
תחנת בית שאן חדש לצד ישן.JPG|מימין קצה הרציף הצפוני והמעבר התת-קרקעי שמתחתיו, ברקע ממול מבנים היסטוריים של התחנה הישנה


## ראו גם
*מסילת העמק
* רכבת העמק

## קישורים חיצוניים

* תחנת הרכבת בית שאן באתר רכבת ישראל
* תחנת רכבת בית שאן, באתר לויטון-שומני ארכיטקטים
* 
* 
* 

## הערות שוליים

בית שאן
קטגוריה:בית שאן: תחבורה
קטגוריה:בית שאן: מבנים
קטגוריה:ישראל: תחנות רכבת לפי עיר
טרגובישטה

טָרְגוֹבִישְטֶה היא מילה סלאבית אשר משמעה "ישוב שוּק". מקור המילה מימי הביניים והיא מתייחסת ליישובים אשר קיבלו היתר רשמי מהריבון לקיים בתוכם שוק, בדרך כלל שוק מרכזי לכל האזור.
מגדל קהיר

200px|ממוזער|שמאל
**מגדל קהיר** (ערבית: برج القاهرة) ניצב על גבי האי ג'זירה שבנהר הנילוס במרכזה של קהיר בירת מצרים. המגדל, שגובהו 187 מטרים, הוא מהמבנים הבולטים והמוכרים ביותר בנופה של העיר, והיה המבנה הגבוה ביותר ביבשת אפריקה בעשר השנים הראשונות לקיומו (1961–1971).
## היסטוריה
המגדל, היצוק בטון, ניצב ברובע זמאלכ על האי ג'זירה. הקמתו החלה בשנת 1956 והסתיימה חמש שנים לאחר מכן. הוא תוכנן על ידי האדריכל המצרי נעום שביב . מעטהו העשוי בתבנית מחוררת מיועד להידמות לפרח הלוטוס - אחד מסמליה של מצרים העתיקה. בראש המגדל נמצאים יציע תצפית ומסעדה מסתובבת, שמהם נשקף נופו של מטרופולין קהיר (המסעדה משלימה סיבוב אחד מדי 70 דקות). הוא משמש גם כמגדל תקשורת.

בשנות השישים טען נשיא מצרים גמאל עבד אל נאצר כי העביר למימון בניית המגדל סכום של 6 מיליון דולר, שהוענק לו עצמו על ידי ממשלת ארצות הברית במטרה לשחד אותו.

ב-2004–2009 עבר המגדל שיפוץ נרחב.

## קישורים חיצוניים

* 
* המגדל באתר Structurae

קהיר
קטגוריה:קהיר: מבנים
קטגוריה:מצרים: תיירות
קטגוריה:אטרקציות תיירותיות: מגדלים
רובוטריקים (IDW Publishing)

**רובוטריקים** (באנגלית: **The Transformers**) היא סדרת קומיקס אמריקנית המתפרסמת על ידי חברת ההוצאה לאור IDW Publishing ועוסקת בדמויות הזיכיון רובוטריקים. לאחר שחברת Dreamwave Productions פשטה את הרגל ב-4 בינואר 2005, חברת IDW Publishing קנתה את זכויות הקומיקס במטרה לאתחלו מחדש, ולשם כך שכרה את סיימון פורמן, כותב הקומיקס המקורי מבית מארוול קומיקס. סדרת הקומיקס עצמה החלה בינואר 2006, לאחר פרסום חוברת הקדמה באוקטובר 2005.

## היסטוריה פרסומית
כאשר חברת Dreamwave Productions פשטה את הרגל בינואר 2005, היא ביטלה את פרסום חוברותיה השונות, אפילו כשאלה היו באמצעו של סיפור עלילתי. עוד לפני רכישת הזכויות לפרסום הקומיקס, נפגש העורך הראשי של חברת IDW Publishing כריס ריאל עם סיימון פורמן ושכר אותו לכתוב את הקומיקס המחודש. ב-19 במאי 2005 הודיעה חברת IDW Publishing על רכישת זכויות לפרסום הקומיקס של רובוטריקים. החברה הודיעה כי באוקטובר 2005 תצא חוברת מס' 0 שתהווה הקדמה לסדרת הקומיקס, וכי סדרת הקומיקס עצמה תחל בינואר 2006 עם קשת הסיפור "רובוטריקים: הסתננות". המאייר אי.ג'יי סו נבחר לאייר את הקומיקס, וניתנה לו יד חופשית לעיצוב מחדש של דמויות הרובוטריקים. כאשר פורסמה חוברת ההקדמה, היא נמכרה בלמעלה מ-100,000 עותקים, הדבר הציב בפני חברת ההוצאה לאור שיא חדש.

עם פרסומה של קשת הסיפור "רובוטריקים: הסתננות" (*Transformers: Infiltration*) זכתה זו לביקורות מעורבות. לאחר מכן, הודיעה החברה כי ביולי של אותה שנה היא תוציא קשת סיפור נוספת, "רובוטריקים: מביא הסערה" (*Transformers: Stormbringer*). בנובמבר של אותה שנה החל פרסום של קשת סיפור בשם "רובוטריקים: ההסלמה" (*Transformers: Escalation*), אשר היוותה המשך ישיר ל"רובוטריקים: הסתננות", ושמה במרכז העלילה את אופטימוס פריים ומגהטרון ודמויות נוספות אשר נחשפו במיני-סדרה "רובוטריקים: הזרקור".

בספטמבר 2006, במקביל לפרסום קשת הסיפור "רובוטריקים: הסתננות", החל פרסום מיני-סדרה בשם "רובוטריקים: הזרקור". זו הייתה בעלת חמש חוברות, כל חוברת הציגה דמות שונה של סדרת הקומיקס וסיפרה את הרקע שלה.

## קישורים חיצוניים
* אתר סדרת הקומיקס

## הערות שוליים

קטגוריה:רובוטריקים
קטגוריה:סדרות קומיקס
כדורגלן השנה של אופ"א

ממוזער|כדורגלן השנה הרלינג הולנד
**פרס כדורגלן השנה של אופ"א** (באנגלית: **UEFA Men's Player of the Year Award** ובעבר **UEFA Best Player in Europe Award**), הוא תואר אישי בכדורגל הניתן לכדורגלן המשחק באחד ממועדוני הכדורגל באירופה, ונחשב לזה שהיה הטוב ביותר בעונת הכדורגל החולפת בליגות באירופה. הפרס נוצר על ידי אופ"א בשנת 2011, מתוך כוונה שיחליף את פרס ה"בלון ד'אור", שאוחד עם פרס כדורגלן השנה בעולם בשנת 2010 לכדי פרס יחיד, כדור הזהב של פיפ"א. פרס זה מהווה גם גרסה חדשה לפרס קודם שייסדה אופ"א , שבו חולקו גם פרסים לפי עמדות השחקנים במגרש.

הזוכה הראשון בפרס החדש היה ליונל מסי, שגבר על חברו לקבוצה צ'אבי ועל כריסטיאנו רונאלדו. הזוכה הנוכחי הוא הכדורגלן הנורווגי ארלינג האלנד.

## הצבעה
בדומה לפרס ה"בלון ד'אור", זהות הזוכה נקבעת על ידי עיתונאי ספורט מרחבי אירופה. בסיבוב הראשון, 53 עיתונאים המייצגים את התאחדויות הכדורגל השונות מרכיבים רשימה של שלושה כדורגלנים, שלפי דעתם ראויים לפרס, כשהשחקן הממוקם במקום הראשון מקבל 5 נקודות, השחקן במקום השני מקבל 3 נקודות, והשחקן במקום השלישי נקודה אחת. לאחר מכן, יש סיכום של סך הנקודות, ושלושת השחקנים בעלי מספר הנקודות הגבוה ביותר מעפילים לסיבוב הגמר. ההצבעה המכריעה נערכת במונקו בזמן טקס הגרלת משחקי ליגת האלופות של העונה הבאה, כשהעיתונאים מצביעים ישירות באמצעות מערכת אלקטרונית.

## רשימת הזוכים

## כדורגלנית השנה של אופ"א
החל משנת 2013 מחולק הפרס גם לכדורגלנית הטובה באירופה.

## ראו גם
* פרס נשיא אופ"א
* מאמן השנה של אופ"א
* The Best
* כדורגלן השנה בעולם
* כדור הזהב
* כדור הזהב לנשים

## קישורים חיצוניים
* 

## הערות שוליים

אופ"א
קטגוריה:אירופה: כדורגל
קטגוריה:אופ"א
הר רומם

**הר רומם** הוא פסגה בהר הנגב בגובה 1,006 מטר מעל פני הים. ההר ממוקם מערבית להר רמון.

ההר הוא הר צפחות בנוי סלעים מטמורפיים - גניס וצפחת נציץ, ועורקי מחדר אדומים של גרניט פורפיר, והוא מהקדומים בסלעי האזור.

## היסטוריה
בשיא גובהו של ההר מצוי טומולוס - קבר מהתקופה הכלכוליתית או מתקופת הברונזה. מהקבר שבראש הר רומם ועד הר רמון עובר קו חומה הבנוי נדבך אחד של אבני גוויל, ברוחב של כמטר. הקו מקביל לזוויתה של השמש בעת שקיעתה ביום הקצר ביותר בשנה, לצופה בה מהר רמון. לא ברורה מטרת הקו.

בחפירות ארכאולוגיות שנערכו בפסגת ההר התגלו שרידי מגדל רבוע (6X6 מ'), כנראה בית 4 מרחבים, שהשתמר לגובה 2-1 נדבכים מהתקופה הביזנטית. על המדרון המזרחי של הגבעה התגלו שרידי 2 מבנים, באחד חדר עגול בקוטר 3 מ', בשני 3 חדרים עגולים בקוטר 3 מ', וחצר (בקוטר 20 מ').

קו K בנגב מהווה סוללה עתיקה שמחברת את ההר עם הר רמון.

בתקופת מלחמת העולם השנייה נעשה שימוש בריכוזי פצלת הסלע האשלגנית שהתגלו בהר לתעשייה הקרמית. בתקופה זו נסללו שבילי ההליכה בהר.

## קישורים חיצוניים
* הר רומם באתר עמוד ענן
* הר רומם באתר מט"ח

רומם
קטגוריה:הר הנגב
אנדי נחאר

**אנדי אריאל נחאר רודריגס** (בספרדית: **Andy Ariel Najar Rodríguez**; נולד ב-16 במרץ 1993) הוא כדורגלן הונדורסי המשחק בעמדת הקשר תוקף בנאשוויל מה-MLS..

## קריירת מועדונים
נחאר נולד בהונדורס ובגיל 13 עברה משפחתו לווירג'יניה. בשנת  הצטרף לאקדמיה לכדורגל של די. סי. יונייטד, וב-22 במרץ 2010 חתם בקבוצה הבוגרת. ב-27 במרץ 2010 ערך את הופעת הבכורה שלו בליגה נגד ספורטינג קנזס סיטי, וב-28 באפריל הבקיע את שער הבכורה שלו במועדון במסגרת אליפות ארצות הברית הפתוחה. בסוף עונת  נבחר לרוקי השנה.

ב-7 בינואר 2013, נחאר הושאל לאנדרלכט עד לסיום העונה. ב-30 בינואר 2013 אנדרלכט רכשה את כרטיס השחקן שלו, תמורת כ-3 מיליון דולר. הוא ערך את הופעת הבכורה שלו נגד סרקל ברוז' ב-2 באוגוסט 2013. ב-19 בינואר 2014 הבקיע את שערו הראשון בהפסד 2-1 למכלן.

ב-17 ביוני 2020 חזר נחאר לארצות הברית וחתם במועדון הכדורגל לוס אנג'לס.

בינואר  חתם לעונה באולימפיה.

## קריירה בינלאומית
ב-3 בספטמבר 2011 הוא ערך את הופעת הבכורה שלו בנבחרת הונדורס כאשר נכנס כמחליף נגד  בדקה ה-67. בקיץ  זומן לסגל הנבחרת לקראת אולימפיאדת לונדון. ב-21 ביולי 2013 נג'אר הבקיע את השער הבינלאומי הראשון שלו נגד  במסגרת גביע הזהב 2013.

## תארים
; אנדרלכט
*אליפות בלגיה: , 
*הסופר קאפ הבלגי: , 

; אישיים
*רוקי השנה ב-MLS: 

## קישורים חיצוניים

קטגוריה:כדורגלנים הונדורסים
קטגוריה:מגני כדורגל הונדורסים
קטגוריה:קשרי כדורגל הונדורסים
קטגוריה:כדורגלני די.סי. יונייטד
קטגוריה:כדורגלני אנדרלכט
קטגוריה:כדורגלני לוס אנג'לס
קטגוריה:כדורגלני נבחרת הונדורס
קטגוריה:כדורגלנים באולימפיאדת לונדון (2012)
קטגוריה:כדורגלני גביע הזהב 2013
קטגוריה:כדורגלני מונדיאל 2014
קטגוריה:כדורגלני גביע הזהב 2015
קטגוריה:כדורגלני גביע הזהב 2019
קטגוריה:ילידי 1993
קטגוריה:כדורגלני נאשוויל
ג'ף לואי

**ג'ף לואי** (בצרפתית: **Jeff Louis**, נולד ב-8 בינואר 1992) הוא כדורגלן עבר האיטי.

## קריירה
לואי התחיל את הקריירה שלו במירבלאיס מארץ הולדתו האיטי. בגיל 18 עבר ללה מאן כאשר הוא שיחק במקביל גם בקבוצת המילואים של המועדון. ביולי 2012 חתם בנאנסי. באוגוסט  חתם בסטנדרד לייז' הבלגית.

ב-12 בנובמבר 2011 הוא ערך את הופעת הבכורה שלו בנבחרת האיטי נגד 

ב-2018, בגיל 26 בלבד, פרש לואי ממשחק בשל בעיות בברכיו.

## קישורים חיצוניים

## הערות שוליים

קטגוריה:כדורגלנים האיטים
קטגוריה:קשרי כדורגל האיטים
קטגוריה:כדורגלני לה מאן
קטגוריה:כדורגלני נאנסי
קטגוריה:כדורגלני סטנדרד לייז'
קטגוריה:כדורגלני קן
קטגוריה:כדורגלני גביע הזהב 2013
קטגוריה:כדורגלני גביע הזהב 2015
קטגוריה:כדורגלני קופה אמריקה 2016
קטגוריה:כדורגלני נבחרת האיטי
קטגוריה:האיטים שנולדו ב-1992
פישר (קרחון)

קרחון **פישר** (**Fiescher Glacier**) הוא קרחון יבשתי באורך 16 קילומטר הנמצא בצידו הדרומי של רכס האלפים הברניים שבקנטון ואלה שבשווייץ.

הקרחון מכסה שטח של 33 קמ"ר ונחשב לקרחון השני בגדלו בהרי האלפים אחרי קרחון אלטש.

הקרחון מתחיל בשיפוע המזרחי של הר הגרוס פישרהורן בגובה של 4,000 מטר מעל פני הים, מצידו המערבי שוכנים ההרים גרינהורן, פישר גאבלהורן, וגרוס וננהורן ומצידו המזרחי ההרים אגאסיהורן ופינסטרארהורן.

בצדו התחתון זורם הקרחון אל תוך עמק עמוק בין ההרים גרוס וננהורן ממערב ווזנהורן ממזרח, שם מסתיים בגובה של 1,700 מטר מעל פני הים. בימי הקיץ עם הפשרת השלגים נצבע הקרחון אפור על ידי עשרות סלעים המידרדרים אליו מן המדרונות התלולים סביב.

על המדרון הדרום מערבי של הר הפינסטרארהורן כ- 100 מטר מעל הקרחון שוכנת בקתת פינסטרארהורן של מועדון המטפסים השווייצרי בגובה של 3,048 מטר מעל פני הים, המשמשת בדרך כלל כתחנת מעבר בדרך בין עמק לוצ'ן (Lötschental) והיונגפראויוך למעבר גרימזל.

## קישורים חיצוניים

* קרחון פישר במנטר הקרחונים השווייצרי
ממוזער|ימין|250px|חלקו העליון של הקרחון

קטגוריה:ואלה: קרחונים
קטגוריה:האלפים הברניים: קרחונים
קניון מטקה

**קניון מטקה** (במקדונית: **Матка**; שפירושו רחם) נמצא כ-20 ק"מ דרומית מערבית לסקופיה. זאת שמורת הטבע הפופולרית ביותר במקדוניה. שטחה 65.75 קמ"ר ובה מערות קרסטיות, צמחים, בעלי חיים, ומנזרים. בקניון זורם נחל טרסקה (Треска).

סכר מטקה שנבנה ב-1937, יוצר את אגם מטקה. הבדלי הגבהים בין האגם והנהר מאפשר ייצור אנרגיה הידרואלקטרית.

קרבת הקניון לסקופיה הופכת את המקום אטרקטיבי לתושבים ולתיירים. בנהר טרסקה מתקיימות תחרויות שיט בקיאקים. במקום יש 77 סוגי פרפרים ובמערות יש מושבות של עטלפים.

## גלריה

File:The dam in Matka Canyon.JPG|הסכר בקניון מטקה
File:Matka Canyon (8).JPG|אגם מטקה שנוצר לפני הסכר
File:Matka Canyon (2).JPG|שיט באגם מטקה
File:Matka Canyon (1).JPG|חתירה באגם מטקה
File:Matka Canyon (14).JPG|התחנה ההידרואלקטרית בקניון מטקה
File:Matka Canyon (4).JPG|הדרך לאורך הקניון


## קישורים חיצוניים

* קניון מטקה, באתר exploring macedonia

קטגוריה:מקדוניה הצפונית: גאוגרפיה
קטגוריה:קניונים
לארי קאיודה

**טובי אולרנווג'ו איובמי קאיודה** (באנגלית: **Tobi Olarenwaju Ayobami Kayode**; נולד ב-8 במאי 1993 באיבדאן), הידוע כ**לארי קאיודה**, הוא כדורגלן ניגרי המשחק בעמדת החלוץ בגנצ'לרבירלי הטורקית.

## קריירה
קאיודה החל את הקריירה בקבוצת רד בול גאנה הגאנאית, ובפברואר 2010 חתם בקבוצת ASEC מימוסאס מחוף השנהב, מהמועדונים הבכירים במדינה. לאחר מכן שיחק תקופה קצרה במועדון השווייצרי לוצרן.

במרץ 2013 התאמן קאיודה עם דינמו מינסק מבלארוס, אך לבסוף עבר להארטלנד מליגת העל הניגרית.

### מכבי נתניה
ב-12 בספטמבר 2013 הגיע קאיודה לישראל וחתם על חוזה לעונה אחת בקבוצת מכבי נתניה, שירדה בעונה שלפני כן לליגה הלאומית. בעונתו הראשונה בקבוצה הגיע עמה לגמר גביע המדינה, והעפיל עמה לליגת העל לאחר שכבש עשרה שערים בליגה הלאומית והקבוצה סיימה במקום הראשון. לקראת עונת  האריך את חוזהו במועדון. ב-20 בספטמבר 2014 כבש קאיודה את שער הבכורה שלו בליגת העל, במשחק מול מכבי פתח תקווה שהסתיים בתיקו 4-4. את העונה סיים עם 13 שערים, במקום השלישי בטבלת מלכי השערים של הליגה. בסך הכל כבש קאיודה 23 שערי ליגה במכבי נתניה.

### אוסטריה וינה
ב-17 במאי 2015 חתם קאיודה לשלוש שנים באוסטריה וינה האוסטרית בעסקה שמוערכת בכ-800 אלף יורו. ב-2 באוגוסט 2015 הבקיע קאיודה את שערו הראשון במדי אוסטריה וינה. את עונת הבכורה בקבוצה, סיים קאיודה עם 13 שערים כשהוא במקום השלישי בטבלת מלכי השערים של הליגה.

בעונת  קאיודה הציג יכולת גבוהה והוביל את קבוצתו למקום השני בליגה האוסטרית ולקמפיין אירופי מוצלח. קאיודה כבש 3 שערים מכריעים במוקדמות הליגה האירופית, שהעלו את הקבוצה אל שלב הבתים, בו כבש 2 שערים נוספים נגד רומא. גם בליגה המקומית זכה להצלחה, כאשר סיים את העונה כמלך שערי הליגה האוסטרית עם 17 כיבושים.

ב-17 באוגוסט 2017 אוסטריה וינה הודיעה על מכירתו של לארי קאיודה למנצ'סטר סיטי. ב-18 באוגוסט 2017 קאיודה נשלח בהשאלה לעולה החדשה לליגה הספרדית ז'ירונה. ב-2 במרץ 2018 הושאל קאיודה לשחטאר דונצק עד לסוף העונה.

ב-8 ביוני 2018 חתם בשחטאר לחמש עונות.

### קריירה בינלאומית
קאיודה שיחק בנבחרת הנערים של ניגריה באליפות העולם עד גיל 17 שנערכה בשנת 2009. ב-3 במאי 2010 קיבל זימון ראשון לנבחרת עד גיל 20, והשתתף במוקדמות אליפות אפריקה לנבחרות צעירות שנערכה בלוב. ב-12 באפריל 2011 זומן לסגל הנבחרת עד גיל 20 למשחקי אליפות אפריקה לנבחרות צעירות שנערכה בדרום אפריקה, ולאחר מכן השתתף עמה באליפות העולם עד גיל 20 ב-2011 וב-2013. ב-23 במרץ 2017 ערך את הופעתו בנבחרת הבוגרת בתיקו 1-1 נגד .

## סטטיסטיקה
נכון ל-3 ביוני 2017

## תארים אישיים
* מלך השערים בליגה האוסטרית: 2016/2017

## קישורים חיצוניים

* 

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:איבדאן: כדורגלנים
קטגוריה:כדורגלני מימוסאס
קטגוריה:כדורגלני לוצרן
קטגוריה:כדורגלני מכבי נתניה
קטגוריה:כדורגלני מנצ'סטר סיטי
קטגוריה:כדורגלני אוסטריה וינה
קטגוריה:כדורגלני שחטאר דונצק
קטגוריה:כדורגלני גזיאנטפ
קטגוריה:כדורגלני סיוואספור
קטגוריה:כדורגלני אומרנייספור
קטגוריה:כדורגלני גנצ'לרבירלי
קטגוריה:כדורגלני נבחרת ניגריה
קטגוריה:כדורגלנים זרים בישראל
קטגוריה:ספורטאים זרים בשווייץ
קטגוריה:ספורטאים ניגרים בישראל
קטגוריה:ספורטאים ניגרים באוסטריה
קטגוריה:ספורטאים ניגרים באוקראינה
קטגוריה:ספורטאים ניגרים בטורקיה
קטגוריה:ניגרים שנולדו ב-1993
תהליך ברגרון

**תהליך ברגרון-וגנר-פינדייזן** (קרוי  על שם אלפרד וגנר, טור ברגרון וו. פינדייזן), ידוע גם כ"**תהליך גשם קר**", הוא תהליך של גידול גביש קרח המתרחש בענן בעל פאזות שונות (מכיל תערובות של מים בקירור יתר וקרח) באזורים אשר לחץ האדים בסביבה הוא בין לחץ אדים ברוויה עבור מים, ובין לחץ אדים ברוויה נמוך יותר של קרח. זוהי סביבה בתת-רוויה עבור מים נוזליים, אך בעל-רוויה עבור קרח. מצב זה מביא להתאדות מהירה של מים, וגידול מהיר של גביש הקרח על חשבון האדים. אם צפיפות הקרח קטנה ביחס למים הנוזליים, גבישי הקרח יגדלו מספיק, יתפזרו מן הענן, יפשירו ויהפכו טיפות גשם, אם הטמפרטורות גבוהות מספיק.

תהליך ברגרון, אם מתרחש, הוא יעיל הרבה יותר ביצירת חלקיקי משקעים גדולים מאשר תהליך גידול טיפות גדולות על חשבון קטנות. זאת מחמת העובדה שההבדל בין לחץ האדים ברוויה של מים נוזלים ושל קרח הוא גדול יותר מההבדל בין לחץ האדים ברוויה של טיפות קטנות ובין סביבתן (על פי אפקט קלווין \over rRT} כאשר p הוא לחץ האדים, p_0 הוא לחץ האדים ברוויה, \gamma הוא מתח הפנים, V_{\rm{m}} הוא הנפח המולרי, R הוא קבוע הגזים האוניברסלי, r הוא רדיוס הטיפה ו-T היא הטמפרטורה. אם p>p_0, אז הנוזל יתאדה מהטיפה; אם p , אז הגז יתעבה אל תוך הטיפה ויגדיל את נפחה.}}, עבור טיפות מספיק גדולות שיכולות לתרום למסת הטיפה). 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עננים
קטגוריה:מטאורולוגיה
מעשה רקח

ממוזער|ספר מעשה רקח

**מעשה רקח** הוא ספר פירוש על משנה תורה לרמב"ם מאת הרב מסעוד חי רקח.

בתחילת הספר העתיק המחבר פירושים על הרמב"ם ממספר ראשונים ובראשם ר' אברהם בן הרמב"ם. ספר מעשה רקח נחשב לאחד מספרי היסוד של הפירושים למשנה תורה, הן בזכות ברור הגרסה המדויקת של הרמב"ם (על ידי השוואת שבעה נוסחים של הרמב"ם) והן בזכות פירושי הרב רקח עצמו. במשך עשרות שנים בספר זה הייתה הגרסה המודפסת היחידה של כתבי ר' אברהם בן הרמב"ם, דבר שנתן חשיבות גדולה לספר.

החיבור הוא בן ארבעה כרכים, כשרק חלק א' יצא בחיי המחבר, בדפוס ונציה בשנים 1742 - 1743, חלקים ב' וג' הודפסו בשנים 1862 - 1863 בדפוס ליוורנו, וחלק ד' הודפס בשנת 1964 בירושלים על ידי הרב שמואל עקיבא שלזינגר. החידושים של הרב רקח מגיעים עד לאמצע "ספר קנין" ומשם ואילך- יש חידושים של חתנו, רבי נתן אדאדי, בעל "נתן מאורות".

## פרטים ביבליוגרפיים
ממוזער|ספר מעשה רקח
במרכז דפי הספר נדפס נוסח הרמב"ם ומצדדיו הפירוש מעשה רקח בשני טורים כשמעל כל טור הכותרת מעשה רקח. בהקדמתו הכין המחבר מענה לשאלה צפויה ("וכאן הבן שואל") מדוע הוא שינה מהמקובל ולא הדפיס את השגות הראב"ד יחד עם לשון הרמב"ם, הסברו הוא שבתוכניתו לא היה להתעסק ב"תירוצים והלצות" על השגות הראב"ד כי כבר קדמוהו המגיד משנה והכסף משנה "ואינו בדין להזכיר ההשגה בלא ההלצה".

חלק א - נדפס בחיי המחבר בוויניציאה בשנים תק"ב-תק"ד (1742 – 1743), עם הסכמות רבני ויניציאה ובו רפ"ו עמודים.

חלק ב' - נדפס בליוורנו בשנת תרכ"ב (1862) על ידי בן בתו של המחבר רבי חיים אברהם אדאדי עם הסכמות רבני טבריה, ליוורנו, טריפולי ורבי חיים פאלאג'י ובו קנ"ז דפים.

חלק ג' - נדפס בליוורנו בשנת תרכ"ג על ידי רבי יעקב רקח (תק"ס - תרנ"א) דור חמישי למחבר ובו קס"ז דפים.

חלק ד' - נדפס לראשונה בירושלים בשנת תשכ"ד (1964) על פי כתב יד שהועתק ועוטר בהערות על ידי רבי שמואל עקיבא יפה - שלזינגר ובו שמ"ה עמודים.

נינו רבי אברהם חיים אדאדי בהקדמתו לחידושים על ח"ב של הרמב"ם שיצאו לאור על ידו כתב שיש ברשותו חידושים על חלק ד' של הרמב"ם "עד פי"א מהלכות זכייה ששם נסתלק ארון הקודש" אכן בכתב יד שעל פיו הוציא הרב שלזינגר את מהדורתו הנ"ל נכתב בסוף פ"י מהלכות זכייה ומתנה מכאן ואילך הוא ממו"ר זקיני הרב מאורות נתן זלל"ה כי כן שמעתי ממנו, וכמו שכן מוכח ממה שכתב לקמן פי"ב שאלה ופקדון וגם ממה שכתב לקמן פרק י"ב שאלה ופקדון דין י"א, וגם ממה שכתב לקמן בהל' שכנים פרק עשירי דין י"א שיטה ט יעוי"ש והוא היה חתן המלך כנודע". הרב שלזינגר כותב בפתח הספר" פעמים מספר מזכיר המחבר בכתב היד מה שכתב במקומות אחרים בהלכות שונות, ומכיוון וכל זה נדפס בחלקים הראשונים של ספרו הרי שאין כל ספק לגבי אמיתות כתב היד והדברים מעידים על עצמם מבטן של מי הם יצאו"

## ראו גם
* ר' מסעוד חי רקח

## קישורים חיצוניים
* תיאור הספר ''' מעשה רקח''' ומידע על המחבר באתר היברובוקס.
* 
* 
* 
* 

## הערות שוליים

קטגוריה:פרשני הרמב"ם
קטגוריה:ספרי שנות ה-1740
קבלה (הנהלת חשבונות)

[ממוזער|קבלה ממלון [ ימק"א ירושלים, משנת 1981, על סך 1618.80 שקל ישן]]
**קבלה** היא מסמך המאשר את קבלתו של תשלום. מקבל התשלום כותב את הקבלה ומוסר אותה למשלם במעמד התשלום (או שולח אותה אליו כאשר המשלם מרוחק ולא מתאפשרת מסירה מידית). 

קבלה כוללת את הפרטים הבאים: מספר סידורי, שם מקבל התשלום וחתימתו, תאריך הוצאת הקבלה, סכום התשלום ומהות התשלום (תיאור המוצר או השירות שבגינם ניתן התשלום). פעמים רבות כוללת הקבלה גם את שם המשלם ותיאור של אמצעי התשלום: מזומן, המחאה, כרטיס אשראי, העברה בנקאית וכדומה. כאשר התשלום מפוצל לתשלומים אחדים, מפרטת הקבלה את מועדי התשלום ואת הסכום שייפרע בכל אחד מהם. 

כאשר מקבל התשלום הוא עוסק, קודמת הוצאת חשבונית למסירת הקבלה, ולעיתים משולבים שני מסמכים אלה למסמך אחד, המציג במשולב את הפרטים הנדרשים בשניהם. 

מוסר הקבלה שומר לעצמו העתק של כל קבלה שנתן. פנקס הקבלות משמש בסיס לקביעת ההכנסה של העסק, הן לשם הניהול הפנימי שלו והן למתן הוכחה לרשויות המס. בידי מקבל הקבלה משמשת הקבלה אסמכתה להוצאות שהיו לו.

חובת ניהול מערכת חשבונות, ובכלל זה מתן קבלה על כל תשלום, מוסדרים בישראל בהוראות מס הכנסה (ניהול פנקסי חשבונות), תשל"ג-1973. את הקבלה יש להפיק מיד עם קבלת התשלום. קבלת תשלום ללא מתן קבלה היא עבירה פלילית, העלולה להביא לפסילת ספרי החשבונות של הנישום ולקביעת שומה לפי מיטב השפיטה. 

הנפקת קבלות היא מרכיב בסיסי של מערכת הנהלת חשבונות ממוחשבת. קופה רושמת משמשת לרישום מוצרים שרכש קונה, והיא מפיקה קבלה בסוף תהליך הרישום. 

גם מלכ"רים מוסרים קבלות על שירות או מוצר שהם מספקים, וכן על תרומות הניתנות להם. כאשר תרומה למלכ"ר מזכה בזיכוי ממס הכנסה, כוללת הקבלה גם את מספר האישור לזיכוי תרומות, המאפשר לתורם לקבל את הזיכוי המגיע לו.

## קישורים חיצוניים

* 
*  

קטגוריה:הנהלת חשבונות
בירנבוים

**בירנבוים** (לעיתים גם: **בירנבום**) היא  הגרסה היידית של שם המשפחה הגרמני 
**בירנבאום**, שפירושו הוא עץ אגס. לפחות חלק מאבותיהם של נושאי השם מקורם בעיירה הפרוסית בירנבאום (Międzychód ;כיום במערב פולין) .

קטגוריה:שמות משפחה אשכנזיים
קטגוריה:שמות משפחה גרמניים
אדם סימונזון

**אדם סימונזון** (12 בנובמבר 1908 – 12 ביוני 1983) היה מחנך, סופר ומחזאי ישראלי.

## קורות חיים
סימונזון נולד בשנת 1908 בברלין בירת גרמניה, בנם של ד"ר אמיל סימונזון, הרופא המייעץ של הרצל, וואלי סימונזון לבית קספרי. למד באוניברסיטת ברלין וב-1933 הוענק לו תואר דוקטור. לאחר תום לימודיו עבד עם הצוות שהקים את מפעל "עליית הנוער" בראשות רחה פראייר.

בשנת 1934 עלה סימונזון לארץ ישראל עם קבוצת הנוער הראשונה ששלחה "עליית הנוער" לעין חרוד והצטרף להכשרת שער הנגב, ששכנה ליד המושבה גדרה. בשנים אלה החליט להפוך למורה לעברית על מנת לסייע לעולים החדשים, לשם כך עבר לירושלים ולמד בסמינר בית הכרם ע"ש דוד ילין. עם תום לימודיו נסע לאנגליה ללמוד אנגלית, ולאחר מכן שב להכשרת שער הנגב, אשר התיישבה בקיבוץ כפר סאלד שבגליל העליון. הוא שהה בה 1947. בשנת 1948 עבר להתגורר בתל אביב, והיה מפקח חינוכי במוסדות "עליית הנוער".

במהלך שנות עבודתו כתב ספרי לימוד להוראת השפה והתרבות העברית.

עם פרישתו לגמלאות החל בכתיבת מחזות, ובהם "השליח" (מחזה העוסק בפרשת קסטנר); "צער חינם" (מחזה העוסק בילדות תימניות שאולצו להינשא בגיל צעיר מאוד לגבר מבוגר); "המחזה"; ו"בעל המאה".

## משפחתו
אדם סימונזון היה נשוי עד מותו לשרה (1919–1993), ואב לשתי בנות ובן: זיוית אברמסון, דניה אנזנברג ואיתמר סימונסון.

## ספריו
* **עליַּת מר זיגפריד כהן**: רומן (תל אביב: צ' ליינמן, תש"ג).
* **הרפובליקה הרומית: נושא לימודי** (ירושלים, הוצאת הסוכנות היהודית לארץ ישראל - המחלקה לעלית ילדים ונוער - המדור להדרכה, 1957–1958).
* **הבה נלמד לשוננו**: ספר למוד השפה העברית; הציורים: רן שחורי, 2 כרכים (תל אביב: יסוד, תשכ"ב 1961).
* אדם סימונזון, אריה לוי, **למרחבים**: ספר קריאה ולמוד הלשון העברית; הציורים: משה מלמד, 3 כרכים (ירושלים: אחיאסף, תשכ"ה 1964–תשכ"ט). (כרך א: הספר האדֹם, תשכ"ה; כרך ב: הספר הכתֹם, תשכ"ו; כרך ג: הספר החום, תשכ"ט)

### תרגום
* הלן ל' קאופמן, **תולדות מאה גדולי הקומפוזיטורים**; עברית: א' סימונזון (תל אביב: צ' ליינמן, תש"ה).
* סולומון גולדמן, **זרמים בביקורת המקרא**; תרגם מאנגלית: א' סימונזון (ירושלים: המחלקה לעלית ילדים ונוער – מדור להדרכה – (הסוכנות היהודית) ('עיונים למדריך ולמורה'), תשי"א).

## קישורים חיצוניים
* אדם סימונזון באתר WorldCat Identities
* 
* 
* 

## הערות שוליים

קטגוריה:סופרים ישראלים
קטגוריה:אנשי חינוך ישראלים
קטגוריה:מחברי ספרי לימוד ישראלים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:אנשי עליית הנוער
קטגוריה:בוגרי אוניברסיטת הומבולדט של ברלין
קטגוריה:בוגרי המכללה האקדמית לחינוך ע"ש דוד ילין
קטגוריה:אישים הקבורים בבית העלמין הדרום
קטגוריה:ישראלים שנולדו ב-1908
קטגוריה:ישראלים שנפטרו ב-1983
ג'קובו (מחנה ריכוז)

שמאל|ממוזער|250px|בית העלמין היהודי המשוחזר במחנה
**מחנה הריכוז גָ'קוֹבוֹ** (בסרבו-קרואטית: **Koncentracioni logor Đakovo**, בסרבית קירילית: **Концентрациони логор Ђаково**), היה מחנה ריכוז אשר הוקם על ידי שלטון האוסטאשה בסמוך לג'קובו אשר במדינה העצמאית של קרואטיה, ופעל בין דצמבר 1941 לסוף יוני 1942. המחנה נועד לקלוט נשים וילדים רובם בני יהדות יוגוסלביה וכן מקרב האוכלוסייה הסרבית. ביוני 1942 גורשו מרבית העצירים היהודים למחנה ההשמדה יאסנובאץ.

לאחר כיבוש ממלכת יוגוסלביה על ידי גרמניה הנאצית הוקמה מדינת קרואטיה העצמאית בשלטון האוסטאשה שהייתה למעשה מדינת בובות של הגרמנים. עם הקמתה הוחל במבצע ל"טיהור קרואטיה מיסודות זרים", בתחילה הסרבים ובהמשך יהודי המדינה. ביוני 1941 הוחל במעצרם של יהודי זאגרב, באוגוסט הוחל באקציות בכל רחבי בוסניה ובראשית ספטמבר בסרייבו עצמה.

במחצית השנייה של ספטמבר הגיע לסרייבו איוואן טולי (בסרבו-קרואטית: Ivan Tolj, בסרבית קירילית: Иван Тољ) אשר מונה למפקד המשטרה בסרייבו, ונודע עוד קודם לכן באכזריותו כלפי האוכלוסייה הסרבית. טולי פיקד אישית על האקציות בקרב יהודי העיר. באוקטובר גורשו 1,400 יהודים ובנובמבר גורשו כ-3,000 מבני הקהילה. הגברים נשלחו למחנה ההשמדה יאסנובאץ, שם נרצחו מרביתם, והנשים והילדים נשלחו למחנה הריכוז ג'קובו. בסך הכל הגיעו למחנה ג'קובו 1,865 יהודים ועוד 50 נשים סרביות

בסוף נובמבר 1941, קיבלו פרנסי הקהילה היהודית באוסייק הוראה מהשלטונות, כי עליהם למצוא מקום לכליאת כ-2,000 נשים וילדים יהודים תוך חמישה ימים. רב הקהילה, שטקל, ששהה באותו זמן בעיירה ג'קובו, שמע כי במקום נמצאת טחנת קמח נטושה, השייכת לכנסייה, ואפשר לשכן בה אנשים רבים. הבישוף של ג'קובו, אקשמוביץ', התנגד בכל תוקף להפיכת נכס של הכנסייה למחנה ריכוז. על אף התנגדות הכנסייה, פסקו השלטונות על החרמת טחנת הקמח ושני המשלוחים וכך, בסיועה של הקהילה היהודית באוסייק הורחב המחנה בשטחה של טחנת קמח סמוכה ובני הקהילה סיפקו מזון לכלואים. בראשית דצמבר 1941 הועברו לג'קובו 1,197 נשים יהודיות וסרביות וילדים מסטארה גרדישקה בשל מגפת טיפוס המעיים שפרצה שם.

מספר הכלואים הגיע לכ-3,000 נפשות שנכלאו בתנאי צפיפות ותברואה קשים. במקום פרצה מגפת טיפוס שהובילה למותם של כ-600 מהעצירות. בשלהי יוני 1942 החליטו שלטונות האוסטאשה לסגור את המחנה. העצירים הועברו למחנה ההשמדה יאסנובאץ ונרצחו עם הגעתם. שטפן קולב, שהועסק כקברן המחנה ניהל רישום של הנפטרים שנקברו ולאחר מלחמת העולם הוקמו במקום מצבות.

## קישורים חיצוניים
* לוחות מצבה מפח מבית הקברות היהודי ליד מחנה ג'אקובו, קרואטיה, הנושאים את שמותיהם של קורבנות המחנה, נשים וילדים, מתוך תערוכת "עדים דוממים: סיפורי חפצים מאוסף מוזיאון יד ושם", באתר יד ושם

## הערות שוליים

קטגוריה:שואת יהודי קרואטיה
קטגוריה:קרואטיה: היסטוריה
קטגוריה:מחנות ריכוז של האוסטאשה
נחום בסלו

**נחום בסלו** (נולד ב-28 בדצמבר 1958) הוא תת-אלוף במילואים ואיש ניהול ישראלי, אשר כיהן כמנכ"ל משרד המודיעין; כיהן בעבר כקצין קשר ותקשוב ראשי.

## ביוגרפיה
בסלו עלה לישראל מסוריה בגיל שש יחד עם משפחתו. ב-1977 התגייס לצה"ל. ב-1983 סיים קורס קציני קשר. שירת בגדוד הקשר הפיקודי של פיקוד הדרום כמפקד מתקן קשר וכקמב"ץ.

שימש קצין קשר חטיבתי באזור רצועת עזה במהלך האינתיפאדה הראשונה והיה ממקימי גדוד הקשר במסגרת אוגדת עזה. היה קצין אג"ם קשר בפיקוד דרום, קצין קשר של חטיבה 211, חטיבת טנקים סדירה באוגדה 162. שימש סגן קצין קשר באוגדת מילואים ומפקד קורס קציני קשר בבה"ד 7, ראש ענף קשר במל"י, קצין קשר באוגדת שריון מילואים, מפקד גדוד קשר בחיל המודיעין וראש ענף מפקדים בבה"ד 7.

ב-2002, מונה למפקד קשר פיקוד המרכז ושירת בתפקיד במהלך בתקופת האינתיפאדה השנייה ומבצע חומת מגן. ב-2004 מונה לראש מחלקת תכנון באגף התקשוב, ב-2007 מונה לראש חטיבת ההפעלה באגף התקשוב, תפקיד חדש שנוצר בעקבות לקחי מלחמת לבנון השנייה. לאחר החזרת חיל התקשוב לאגף התקשוב מזרוע היבשה כיהן כראש חטיבת התקשוב ומונה במקביל לקצין קשר ותקשוב ראשי, תפקיד בו כיהן עד ספטמבר 2011.

לאחר סיום שירותו הצבאי, שימש בסלו כיועץ לחברות טכנולוגיות וביטחוניות, בהן רפא"ל. ב-2019 עבר לעבוד כמחנך ומורה להיסטוריה בבית ספר אורט מלטון בבת ים.

ב-31 בדצמבר 2023 החליטה שרת המודיעין, גילה גמליאל למנותו למנכ"ל משרד המודיעין, תפקיד אותו סיים עם סגירת המשרד במרץ 2024.

בסלו הוא בוגר אוניברסיטת תל אביב בהיסטוריה של המזרח התיכון ובעל תואר שני במנהל עסקים משלוחת אוניברסיטת דרבי בישראל.

## קישורים חיצוניים

* 
* 
* 

## הערות שוליים

קטגוריה:תתי-אלופים בצה"ל
קטגוריה:קציני קשר ראשיים
קטגוריה:בוגרי אוניברסיטת תל אביב
קטגוריה:ישראלים ילידי סוריה
קטגוריה:מנכ"לי משרד המודיעין
קטגוריה:ישראלים שנולדו ב-1959
מיליאצקה (נהר)

**מִילִיָאצְקָה** (בבוסנית: Miljacka) הוא נהר הזורם במרכזה של בוסניה והרצגובינה, אורכו 35.9 קילומטרים והוא חוצה את העיר סרייבו. מקורו של הנהר סמוך לעיר פאלה אשר ברפובליקה סרפסקה והוא נשפך אל הנהר בוסנה.

מיליאצקה הוא אחד מיובליו של הנהר בוסנה. הוא חוצה את סרייבו בספיקה של 5.7 מטר מעוקב לשנייה ונשפך לנהר בוסנה מספר קילומטרים מערבית לעיר. בגלל הספיקה הנמוכה יחסית של הנהר וסוג הקרקע, מימיו עכורים יחסית ובגוון אדמדם, עניין שהוביל לכינויו בשם "הנהר האדום". לאורך הנהר הוקמו מספר גשרים ומהם נודע הגשר הלטיני, אשר בסמוך אליו נרצח פרנץ פרדיננד יורש העצר האוסטרו-הונגרי ורציחתו הובילה לפרוץ מלחמת העולם הראשונה.

## קישורים חיצוניים

קטגוריה:בוסניה והרצגובינה: נהרות ונחלים
קטגוריה:סרייבו
איתן אברהם

**איתן אברהם** (נולד ב-1964) הוא אלוף-משנה במילואים בצה"ל, שימש מפקד חטיבת אפרים.

## שירות צבאי
אברהם התגייס לצה"ל בפברואר 1983, ושובץ בחטיבת הנח"ל. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. בהמשך שימש כמפקד פלוגה. לאחר מכן מונה לסגן מפקד גדוד 50. לאחר שהועלה לדרגת סא"ל מונה למפקד בא"ח נח"ל בין השנים 1993–1995. לאחר מכן מונה למפקד גדוד 50 בין השנים 1995–1996, והוביל אותו בלחימה ברצועת הביטחון בלבנון. לאחר שהועלה לדרגת אל"ם מונה למפקד חטיבת אפרים בין השנים 1999–2001. לאחר מכן שימש כקצין אג"ם של פיקוד הדרום, במהלך האינתיפאדה השנייה ובמהלך תוכנית ההינתקות. כיום משרת בשירות מילואים פעיל כמפקד יקל״ר העיר מודיעין, ואחראי על הכנתה לחירום מטעם פיקוד העורף.

לאחר שחרורו פנה אברהם לתחום החינוך, וכיום משמש כמורה ומחנך בבית הספר עירוני א׳ במודיעין.

## קישורים חיצוניים
* .
* .

## הערות שוליים

קטגוריה:חיילי פיקוד העורף
קטגוריה:מפקדי חטיבת אפרים
קטגוריה:מפקדי גדוד 50
קטגוריה:אנשי חינוך ישראלים
קטגוריה:אלופי-משנה בצה"ל
קטגוריה:ישראלים שנולדו ב-1964
עופר שפרן

**עופר שפרן** הוא תת-אלוף במילואים בצה"ל, אשר כיהן כסגן מפקד אוגדת עזה וכנספח צה"ל בתאילנד.

## שירות צבאי
עם גיוסו לצה"ל, התנדב לצנחנים לגדוד הנח"ל המוצנח לפלוגת בני המשקים. בצנחנים שפרן עבר מסלול הכשרה כלוחם, קורס מ"כים חי"ר וקורס קציני חי"ר. שם גם עבר את מלחמת לבנון הראשונה, עם סיום הקורס שב כמפקד מחלקה לפלוגה ג' בפיקוד יגאל שרון. שפרן השלים תפקיד סמ"פ, ושימש כמפקד פלוגה א' בגדוד 950, שימש כמפקדה השני של פלס"ר נח"ל. בשנים 1995-1993 שימש כמפקד גדוד 50 (בזלת), והוביל אותו בלחימה ברצועת הביטחון בלבנון. לאחר מכן שימש כסמח"ט הנח"ל, קצין אג"ם של עוצבת הגליל, מפקד עוצבת הגולן וסגן מפקד אוגדת עזה, בין היתר ב. לאחר מכן שימש כנספח צה"ל בתאילנד.

## הערות שוליים

קטגוריה:נספחים צבאיים ישראלים בתאילנד
קטגוריה:מפקדי סיירת נח"ל
קטגוריה:מפקדי גדוד 50
קטגוריה:מפקדי עוצבת הגולן
קטגוריה:תתי-אלופים בצה"ל
קטגוריה:חיילי חיל הרגלים במלחמת לבנון הראשונה
קטגוריה:ישראלים שנולדו במאה ה-20
פנקס הפסיכולוגים

**פנקס הפסיכולוגים** (מכונה לעיתים גם **"רשם הפסיכולוגים"**) הוא מאגר נתונים שבו רשומים האנשים בעלי רישיון קבוע מטעם משרד הבריאות לעיסוק בפסיכולוגיה במדינת ישראל. הפנקס קיים מכוח חוק הפסיכולוגים משנת 1977. מטרת פנקס הפסיכולוגים היא לספק לציבור מידע בסיסי על הרשאים לעסוק בפסיכולוגיה בישראל, כדי למנוע מצבים בהם לא מוסמכים, לא מורשים או מתחזים יעניקו טיפול או אבחון פסיכולוגי.

מנהל רישום פנקס הפסיכולוגים במשרד הבריאות הוא הפסיכולוג הארצי.

## התארים המוכרים לרישום
* בעלי תואר שני בפסיכולוגיה.
* בעלי תואר "מוסמך" בפסיכולוגיה או בעל תואר גבוה יותר ממוסד המוכר על ידי המועצה להשכלה גבוהה.
* בעלי תואר בפסיכולוגיה ממוסד אקדמי בחו"ל שוועדת הרישום מכירה בו כתואר שווה ל"מוסמך" בפסיכולוגיה או תואר גבוה יותר.

סטודנטים שסיימו את חובות השמיעה בתארים אלו בישראל, אך עדיין לא קיבלו את תעודת המוסמך, יכולים להירשם בפנקס ברישום זמני (לאחר אישור ועדת הרישום). ניתן להחליפו ברישום קבוע לאחר סיום כלל הדרישות לתואר שני (כולל תזה או קורסי השלמה ופרקטיקום נדרשים) והצגת תעודת מוסמך לוועדת הרישום.

## זכאים לרישום בפנקס
כדי להיות זכאים להירשם בפנקס הפסיכולוגים יש לעמוד בכללים הבאים:
* אזרחי ישראל או תושבי ישראל.
* בעלי תואר מוכר לרישום.
* קבלת אישור מוועדת הרישום של משרד הבריאות.

## המידע בפנקס
הפנקס מכיל את המידע הבא:
*תאריך קבלת רישיונו של כל פסיכולוג.
*תחומי מומחיותו של הפסיכולוג (במידה וסיים תהליך התמחות), ותאריך קבלת המומחיות, בתחומים הבאים: פסיכולוגיה קלינית, פסיכולוגיה חינוכית, פסיכולוגיה התפתחותית, פסיכולוגיה ארגונית, פסיכולוגיה שיקומית, פסיכולוגיה רפואית או פסיכולוגיה חברתית.
*תחומי הדרכה של הפסיכולוג: האם ובאיזה תחום רשאי הפסיכולוג להדריך.
*אזור עבודתו של הפסיכולוג.

## ראו גם
* הסתדרות הפסיכולוגים בישראל
* מועצת הפסיכולוגים

## קישורים חיצוניים
*ממשק החיפוש בפנקס הפסיכולוגים, באתר משרד הבריאות
* בקשה לקבלת רישיון - פסיכולוגיה, באתר משרד הבריאות
* חוק הפסיכולוגים והרישום בפנקס הפסיכולוגים, משרד הבריאות 
* פנקס הפסיכולוגים, באתר פסיכולוגיה עברית
* 

קטגוריה:מוסדות פסיכולוגיים
קטגוריה:ישראל: בריאות ורפואה
קטגוריה:ישראל: מאגרי נתונים